Konsula iela
Konsula iela ir iela Rīgā, Kurzemes rajonā Dzirciema apkaimē. Konsula iela sākas krustojumā ar Slokas ielu un beidzas pie Rīgas Stradiņa universitātes, kur iela pārtop par Mazo Dārza ielu. Ielas kopējais garums ir 500 metri, tā klāta ar asfalta segumu. Konsula ielā ir dzīvojamā apbūve, bet tās pāra numuru pusē atrodas Rīgas 41. vidusskolas (Slokas ielā 49A) un Rīgas Stradiņa universitātes (Dzirciema ielā 16) teritorijas. RSU būvē jaunu studiju un zinātnes centru Konsula ielā 21.